«Gaul»-forliset

«Gaul»-forliset inntraff 8. februar 1974 da den britiske tråleren «Gaul» forliste under fiske i Barentshavet. Det ble aldri mottatt noe nødsignal, og vraket ble ikke funnet før i 1997. Samtlige 36 ombord omkom, men årsaken til forliset er ikke blitt endelig fastslått. Det var lenge spekulasjoner om båten var torpedert eller tatt til fange av den sovjetiske marinen på grunn av spionasje.

Vraket ble funnet på 280 meters dyp  nord for Nordkapp av en ekspedisjon finansiert av Anglia Television. Sammen med NRK ble det laget en TV-dokumentar om saken. Teamet med NRKs Alf R. Jacobsen fikk Royal TV Society Award i 1998 for denne filmen. Etter dette satte britiske myndigheter i gang nye undersøkelser. Rapporten fra april 1999 konkluderte med at «Gaul» forliste fordi vann hadde fått strømme inn gjennom åpne dører og luker, etter å ha fått gjennomgå av flere svært store bølger.

Meteorologer har gjort simuleringer av været på det aktuelle stedet den 8. februar 1974. Resultatene gir grunn til å anta at mannskapet ble overrasket av et plutselig uvær som følge av en arktisk front.

Se også 
 MK «Utvik Senior»

Referanser

Litteratur

Eksterne lenker 
 Mysteriet «Gaul» – Emnesamling hos NRK.no

Barentshavet
Britiske skip
Hendelser i 1974
Norske sjøulykker
Artikler i sjøfart-prosjektet